Članovi KUD-a Mošćanica realizovali akciju pošumljavanja od 400 sadnica

Mladi Zeničani i Zeničanke a ujedno i članovi Kulturno-umjetničkog društva Mošćanica, realizovali su akciju pošumljavanja na području istoimenog naselja. Ovom prilikom zasađeno je 400 sadnica.

“Sa obzirom na situaciju koja je zahvatila BiH, FBiH kao i Grad Zenica, uz preporuke kojih smo se pridržavali od strane Kriznog štaba Grada Zenica, od strane KUD‐a “Mošćanica” realizovana je akcija pošumljavanja teritorije iznad džamije Mošćanica gdje je ukupno posađeno oko 400 sadnica”, poručili su iz KUD-a Mošćanica.

Akcija je uspješno završena, a članovi KUD-a su se zahvalili gradonačelniku Fuadu Kasumoviću na podršci mladima, kao i svojoj mjesnoj zajednici na sadnom materijalu.